Certàmen Escolar "De Viva Veu"
dj., 08/02/2018 - 23:15

Primer certàmen escolar de lectura en veu alta “DE VIVA VEU”

El certàmen de VIVA VEU ALCÀSSER, es celebrarà el proper divendres 16 de febrer a les 18 hores al Centre Cultural.

És tracta d’un projecte cultural, educatiu i d’animació a la lectura, basat en accions al voltant del fet de «llegir en veu alta».

El projecte De Viva Veu està inclòs en les iniciatives del Pla Valencià del Llibre i la Lectura 2017-2021 de la Generalitat Valenciana, gestionat per FULL- Fundació pel Llibre i la Lectura amb la col·laboració dels ajuntaments. El nostre Ajuntament, mitjançant la Biblioteca Pública Municipal participa en l’organització del Certàmen 2018 a Alcàsser amb la col.laboració del CEIP 9 d’Octubre, CEIP Jaume I i Col.legi Stm Crist de la Fe.

Els objectius que es pretenen són:

 Despertar l’interés i el gust per la lectura.

 Treballar la lectura en veu alta per millorar les capacitats lectores: l’entonació, el ritme, les pauses i la fonètica.

 Afavorir la comprensió lectora.

 Generar el debat.

 Treballar alguns aspectes gramaticals.

 Afavorir l’ampliació de lèxic i vocabulari.

 Prendre consciència de l’organització de la informació.

 Potenciar especialment la lectura en valencià.

 Establir espais de trobada al voltant de la lectura en veu alta.

 Potenciar l’afany de superació i autoexigència dels lectors i lectores.